text: Wild Cards til lokale speedwaykørere
  14 oktober 2014 kl. 16.17
  Både Niels-Kristian Iversen og Michael Jepsen Jensen er blevet tildelt et wild card til næste års Grand Prix-serie i speedway.
  Det var forventet at esbjergensiske Niels-Kristian Iversen ville få et wild card. Efter en tredjeplads i 2013 lå han godt til igen i denne sæson, men styrtede voldsomt i slutningen af august, og har ikke været på cyklen siden.
  Mindre forventet var det, at Michael Jepsen Jensen fra Grindsted ville få et wild Card. Han har tidligere leveret flotte resultater som wild card-kører, blandt andet vandt han i Vojens i 2012. Fra næste sæson får han så lov at køre fast med i serien.
  Med de to sydjyder får grand prix?et næste år tre faste danske kørere, da også Nicki Pedersen er med. Esbjergenseren Kenneth Bjerre, der var med i denne sæson, formåede ikke at kvalificere sig til næste år.
  I 2015 skal der for første gang nogensinde køres Grand Prix i Horsens.
  Niels-Kristian Iversen jubler på Twitter:
  Thanksto SGP for the pick, stokedto beback in the GPsnextseason. Bring it on. #2015
  — Niels Kr. Iversen (@doniversen) October14, 2014
  